19 Diponatshegelo tsa ga Sekarea di tlhagisa batho ba ba dirang dilo tse di bosula e bile ba sa ikwatlhae. Di ba gopotsa gore Jehofa ga a kitla a letlelela boikepo mo phuthegong ya gagwe. Baobamedi ba ga Jehofa ba tshwanetse go tlhoa bosula. Gape dipego tseno di bontsha gore Jehofa o a re rata. Fa re dira ka natla go nna batho ba ba amogelwang ke Modimo le ba a tla ba sireletsang, ga re kitla re lebana le phutso e e tla dirang gore re swe. Go na le moo, Jehofa o tla re segofatsa. O tla segofatsa matsapa a re a tsayang a go ipoloka re le phepa mo lefatsheng leno le le tletseng bosula. Re ka tlhomamisega gore Jehofa o tla re thusa gore re atlege. Mme gone, re ka tlhomamisega jang gore kobamelo ya boammaaruri e tla tswelela e le gone? Mo godimo ga moo, re ka tlhomamisega jang gore Jehofa o tla sireletsa phuthego ya gagwe fa pitlagano e kgolo e ntse e atamela? Re tla tlotla ka dipotso tseno mo setlhogong se se latelang.